CELEX: 62018CN0430
Language: sk
Date: 2018-06-29 00:00:00
Title: Vec C-430/18: Žaloba podaná 29. júna 2018 – Európska komisia/Španielske kráľovstvo

1.10.2018   
            
            
               SK
            
            
               Úradný vestník Európskej únie
            
            
               C 352/17
            
         
      Žaloba podaná 29. júna 2018 – Európska komisia/Španielske kráľovstvo
      (Vec C-430/18)
      (2018/C 352/22)
      Jazyk konania: španielčina
      
         Účastníci konania
      
      
         Žalobkyňa: Európska komisia (v zastúpení: T. Scharf, J. Rius, G. von Rintelen, splnomocnení zástupcovia)
      
         Žalovaný: Španielske kráľovstvo
      
         Návrhy žalobkyne
      
      
                  —
               
               
                  určiť, že Španielske kráľovstvo si tým, že neprijalo do 18. septembra 2016 všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2014/92/EÚ z 23. júla 2014 o porovnateľnosti poplatkov za platobné účty, o presune platobných účtov a o prístupe k platobným účtom so základnými funkciami (1), alebo v každom prípade tým, že neoznámilo všetky tieto predpisy Komisii, nesplnilo povinnosti, ktoré mu vyplývajú z článku 29 ods. 1 uvedenej smernice,
               
            
                  —
               
               
                  uložiť Španielskemu kráľovstvu podľa článku 260 ods. 3 ZFEÚ dennú pokutu vo výške 48 919,20 eura, s účinnosťou od dátumu vyhlásenia rozsudku, ktorým sa vyhlasuje nesplnenie povinnosti prijať, alebo v každom prípade oznámiť Komisii predpisy potrebné na dosiahnutie súladu so smernicou 2014/92/EÚ,
               
            
                  —
               
               
                  zaviazať Španielske kráľovstvo na náhradu trov konania.
               
            
         Žalobné dôvody a hlavné tvrdenia
      
      Podľa článku 29 ods. 1 smernice 2014/92/EÚ členské štáty do 18. septembra 2016 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou a bezodkladne to oznámia Komisii.
      Vzhľadom na to, že Španielske kráľovstvo neprebralo smernicu 2014/92/EÚ v celom rozsahu a neoznámilo Komisii transpozičné opatrenia, Komisia rozhodla podať na Súdny dvor túto žalobu.
      Komisia navrhuje uložiť Španielskemu kráľovstvu dennú pokutu vo výške 48 919,20 eura od dátumu vyhlásenia rozsudku, vypočítanej s prihliadnutím na závažnosť a trvanie porušovania a odstrašujúci účinok v závislosti od platobnej schopnosti uvedeného členského štátu.
      
         (1)  Ú. v. EÚ L 257, 2014, s. 214.